เชลล์จ่ายค่าชดใช้น้ำมันรั่วอื้อให้ชาวประมง
นายมูติอู ซันโมนุ กรรมการผู้จัดการบริษัทเอสพีดีซี บริษัทลูกของ รอยัล ดัทช์ เชลล์ บริษัทน้ำมันยักษ์ใหญ่สัญชาติอังกฤษกับเนเธอร์แลนด์ ประกาศเมื่อ 7 ม.ค.ว่า บ.เชลล์ ตกลงจ่ายเงินเกือบ 84 ล้านดอลลาร์สหรัฐฯ (ราว 2,688 ล้านบาท) ให้ชุมชนชาวประมง โบโด บนสามเหลี่ยมปากแม่น้ำไนเจอร์ ในภูมิภาคโอโกนิแลนด์ ทางภาคใต้ไนจีเรีย เพื่อชดใช้ความเสียหายจากท่อส่งน้ำมัน ทรานส์ ไนเจอร์ รั่วครั้งใหญ่ 2 ครั้งซ้อนในปี 2551-2552,สำนักกฎหมายเลห์ เดย์ ผู้ว่าความให้ชุมชนโบโดเผยว่า เงิน 53.1 ล้านดอลลาร์ จะจ่ายให้ชาวประมง 15,600 ราย รายละ 3,340 ดอลลาร์ ที่เหลือ 30.4 ล้านดอลลาร์ จ่ายให้ทั้งชุมชนเพื่อฟื้นฟูความเสียหายด้านสิ่งแวดล้อมซึ่งอาจใช้เวลาถึง 30 ปี นับเป็นครั้งแรกที่บริษัทน้ำมันยอมจ่ายค่าชดใช้จากน้ำมันรั่วให้ทั้งชุมชนในไนจีเรีย หลังการสู้คดี 3 ปี แม้ก่อนหน้านี้ เชลล์เสนอจ่ายให้ทั้งชุมชนแค่ 6,000 ดอลลาร์ อ้างว่าความเสียหายจากน้ำมันรั่วเกิดจากชาวบ้านลอบขโมยน้ำมันและการกลั่นน้ำมันผิดกฎหมาย,เชลล์ยังสัญญาจะเก็บกวาดคราบน้ำมันในลำธารโบโด ครีก ใน 2-3 เดือนข้างหน้า ส่วนองค์กรแอมเนสตี้ อินเตอร์แนชนัล ระบุว่า เหตุน้ำมันรั่วทำให้แหล่งน้ำดื่มน้ำใช้ปนเปื้อน ชาวบ้านปวดศีรษะและมีปัญหาด้านสายตา ราคาปลาซึ่งเป็นอาหารหลักในท้องถิ่นสูงขึ้นถึง 10 เท่า ชาวประมงต้องหาอาชีพใหม่เลี้ยงชีพ.
บริษัทเอสพีดีซี บริษัทลูกของ รอยัล ดัทช์ เชลล์ บริษัทน้ำมันยักษ์ใหญ่สัญชาติอังกฤษกับเนเธอร์แลนด์ ตกลงจ่ายเงินเกือบ 84 ล้านดอลลาร์สหรัฐฯให้ชุมชนชาวประมง เพื่อชดใช้ความเสียหายจากเหตุท่อส่งน้ำมันรั่ว 2 ครั้งซ้อน
เชลล์,บริษัทน้ำมัน,อังกฤษ,เนเธอร์แลนด์,เงินชดเชย,ชาวประมง,สามเหลี่ยมปากแม่น้ำไนเจอร์,โอโกนิแลนด์,ไนจีเรีย,ท่อส่งน้ำมัน,ทรานส์ ไนเจอร์,ท่อส่งน้ำมันรั่ว,ข่าวต่างประเทศ